2001/349/EY: Komission päätös, tehty 3 päivänä toukokuuta 2001, suu- ja sorkkataudille alttiiden eläinlajien siirtorajoituksista ja päätöksen 2001/263/EY kumoamisesta tehdyn päätöksen 2001/327/EY muuttamisesta (ETA:n kannalta merkityksellinen teksti) (tiedoksiannettu numerolla K(2001) 1214)



Virallinen lehti nro L 123 , 04/05/2001 s. 0026 - 0028



Komission päätös, tehty 3 päivänä toukokuuta 2001, suu- ja sorkkataudille alttiiden eläinlajien siirtorajoituksista ja päätöksen 2001/263/EY kumoamisesta tehdyn päätöksen 2001/327/EY muuttamisesta (tiedoksiannettu numerolla K(2001) 1214) (ETA:n kannalta merkityksellinen teksti) (2001/349/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan, sekä katsoo seuraavaa: (1) Eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetussa neuvoston direktiivissä 64/432/ETY(3), sellaisena kuin se on viimeksi muutettuna direktiivillä 2000/20/EY(4), vahvistetaan nauta- ja sikaeläinten kauppaan sovellettavat eläinten terveysvaatimukset. (2) Eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 28 päivänä tammikuuta 1991 annetussa neuvoston direktiivissä 91/68/ETY(5), sellaisena kuin se on viimeksi muutettuna komission päätöksellä 94/953/EY(6), vahvistetaan lampaiden ja vuohien kauppaan sovellettavat eläinten terveysvaatimukset. (3) Eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetussa neuvoston direktiivissä 92/65/ETY(7), sellaisena kuin se on viimeksi muutettuna komission päätöksellä 95/176/EY(8), vahvistetaan muiden kuin direktiivissä 64/432/ETY ja 91/68/ETY tarkoitettujen sorkkaeläinten kauppaan sovellettavat eläinten terveysvaatimukset. (4) Eläinten suojelemisesta kuljetuksen aikana ja direktiivien 90/425/ETY ja 91/496/ETY muuttamisesta 19 päivänä marraskuuta 1991 annetussa neuvoston direktiivissä 91/628/ETY(9), sellaisena kuin se on viimeksi muutettuna direktiivillä 95/29/EY(10), vahvistetaan eläinten hyvinvointia kuljetusten aikana koskevat vaatimukset yhteisössä. (5) Pysähdyspaikkoja koskevista yhteisön vaatimuksista ja direktiivin 91/628/ETY liitteessä tarkoitetun reittisuunnitelman muuttamisesta säädetään 25 päivänä kesäkuuta 1997 annetussa neuvoston asetuksessa (EY) N:o 1255/97(11). (6) Yhdistyneessä kuningaskunnassa, Ranskassa, Alankomaissa ja Irlannissa havaittujen suu- ja sorkkatautitapausten vuoksi komissio teki päätökset 2001/172/EY(12), 2001/208/EY(13), 2001/223/EY(14) ja 2001/234/EY(15) tietyistä suu- ja sorkkataudin vastaisista suojatoimenpiteistä kyseisissä jäsenvaltioissa. (7) Eräiden yhteisön osien suu- ja sorkkatautitilanne saattaa vaarantaa muissa yhteisön osissa sijaitsevat karjat elävien sorkkaeläinten markkinoille saattamisen ja kaupan vuoksi. (8) Kaikki jäsenvaltiot ovat panneet täytäntöön suu- ja sorkkataudille alttiiden eläinlajien siirtorajoituksista ja päätöksen 2001/263/EY kumoamisesta tehdyssä päätöksessä 2001/327/EY(16) säädetyt taudille alttiiden eläinlajien siirtorajoitukset. (9) Tautitilanteen kehityksen sekä niiden jäsenvaltioiden, joissa tautia esiintyy, tiiviissä yhteistyössä muiden jäsenvaltioiden kanssa tekemien epidemiologisten tutkimusten perusteella vaikuttaa aiheelliselta rajoittaa edelleen eläinten siirtoja pysähdyspaikkojen kautta ja jatkaa taudille alttiiden eläinten siirtorajoitusten soveltamista yhteisössä. (10) Eräitä rajoituksia voidaan kuitenkin lieventää muuttamalla päätös 2001/327/EY. (11) Tilannetta tarkastellaan uudelleen pysyvän eläinlääkintäkomitean kokouksessa, joka on tarkoitus pitää 2 päivänä toukokuuta 2001, ja toimenpiteitä on mukautettava tarvittaessa. (12) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan komission päätös 2001/327/EY seuraavasti: 1) Korvataan 1 artikla seuraavasti: " 1 artikla Tässä päätöksessä tarkoitetaan ilmaisulla 1) 'hyväksytty keräyskeskus' neuvoston direktiivin 64/432/ETY 2 artiklan 2 kohdan o alakohdassa määriteltyjä ja kyseisen direktiivin 11 artiklan 3 kohdan mukaisesti jäsenvaltioille ja komissiolle viimeistään 2 päivänä toukokuuta 2001 tiedoksiannettuja keräyskeskuksia, 2) 'jäsenvaltion alue' direktiivin 64/432/ETY 2 artiklan 2 kohdan p alakohdassa määritellyn yhteisön alueen osia." 2) Lisätään uusi 2 artikla seuraavasti: " 2 artikla Muiden jäsenvaltioiden kuin Yhdistyneen kuningaskunnan on varmistettava, että 1) suu- ja sorkkataudille alttiiden eläinlajien kuljetukset ovat kiellettyjä. Rajoittamatta neuvoston direktiivien 64/432/ETY, 91/68/ETY ja 92/65/ETY soveltamista, tätä kieltoa ei sovelleta suu- ja sorkkataudille alttiisiin lajeihin kuuluvien eläinten siirtoihin lähetystilalta - suoraan tai yhden keräyskeskuksen kautta teurastamoon välitöntä teurastusta varten, kun on kyse yhteisön sisäisestä kaupasta, keräyskeskuksen on oltava hyväksytty ja kuljetus edellyttää lähtö- ja määräpaikan toimivaltaisten viranomaisten antamaa lupaa; tai - suoraan tai yhden keräyskeskuksen kautta yhdelle määrätilalle silloin, kun on kyse muuhun suu- ja sorkkataudille alttiiseen lajiin kuuluvista eläimistä kuin nauta- ja sikaeläimistä, jos lähtö- ja määräpaikan toimivaltaiset viranomaiset ovat antaneet luvan tähän, kun on kyse yhteisön sisäisestä kaupasta, keräyskeskuksen on oltava hyväksytty; tai - suoraan toiselle tilalle silloin, kun on kyse nauta- ja sikaeläimistä, jos lähtöpaikan toimivaltaiset viranomaiset ovat antaneet ilmoituksen tästä, kun on kyse yhteisön sisäisestä kaupasta, kuljetus edellyttää lähtö- ja määräpaikan toimivaltaisten viranomaisten antamaa lupaa; Tämän luetelmakohdan ensimmäisessä kohdassa säädetystä ilmoitusvelvollisuudesta poiketen jäsenvaltiot voivat myöntää 30 päivää voimassaolevan yleisen siirtoluvan tilalta toiselle tapahtuville jäsenvaltion sisäisille suorille siirroille, joita harjoitetaan säännöllisesti lähtö- ja määrätilan välisen sopimussuhteen mukaisesti. Tällainen lupa on peruttava välittömästi, kun suu- ja sorkkatautia epäillään alueella, jolla lähetystila sijaitsee; tai - suoraan tai yhden keräyskeskuksen kautta enintään kymmenelle määrätilalle silloin, kun on kyse nauta- ja sikaeläimistä, jos lähtöpaikan toimivaltaiset viranomaiset ovat antaneet luvan tähän, kun on kyse yhteisön sisäisestä kaupasta, keräyskeskuksen on oltava hyväksytty ja kuljetus edellyttää lähtö- ja määräpaikan toimivaltaisten viranomaisten antamaa lupaa; tai - suoraan tai keräyskeskuksen kautta karjan siirtämiseksi ryhmässä siirtolaidunnukseen määrätyille laitumille, jos lähtö- ja määräpaikan toimivaltaiset viranomaiset ovat antaneet luvan tähän; 2) edellä 1 kohdassa säädettyjen poikkeusten mukaisesti sallitun eläinten siirron on tapahduttava seuraavin edellytyksin: a) kun on kyse yhteisön sisäiseen kauppaan tarkoitetuista eläimistä, ne eivät saa olla kuljetuksen aikana kosketuksissa sellaisten eläinten kanssa, jotka eivät tule samalta lähetystilalta, paitsi jos - nämä lähetetään teurastettaviksi, tai - nämä ovat peräisin ja tulevat tilalta, joka sijaitsee jäsenvaltion alueella, jolla ei sovelleta direktiivin 85/511/ETY 9 artiklan mukaisia rajoitteita lähetyspäivänä eikä ainakaan 20 päivän aikana silloin, kun eläimet ovat olleet tilalla, jos tätä vaaditaan 3 kohdan mukaisesti. b) elävien eläinten kuljetukseen käytettävät ajoneuvot puhdistetaan ja desinfioidaan kunkin kuljetuksen jälkeen, ja tällaisesta desinfioinnista annetaan todisteet, ja c) tällaisten eläinten kuljetus muihin jäsenvaltioihin sallitaan vasta 24 tuntia sen jälkeen, kun paikallinen eläinlääkintäviranomainen on antanut ennakkoilmoituksen määräjäsenvaltion eläinlääkintäalan keskus- ja paikallisviranomaisille sekä kauttakulkujäsenvaltion eläinlääkintäalan keskusviranomaisille. 3) Kun tässä päätöksessä sitä vaaditaan, lähtöpaikan toimivaltaisten viranomaisten on annettava lupa suu- ja sorkkataudille alttiiden eläinlajien siirroille ainoastaan seuraavin edellytyksin: - eläimet on tarkoitettu yhteisön sisäiseen kauppaan ja ne ovat olleet lähetystilalla vähintään 30 päivän ajan ennen luvan antamista tai ne ovat olleet syntymästä saakka alkuperätilalla, jos eläimet ovat alle 30 päivän ikäisiä, eikä kyseiselle tilalle ole tuotu taudille alttiita lammas- ja vuohilajeja tuona aikana eikä nautaeläimiä viimeisten 20 päivän aikana eikä sikaeläimiä viimeisten kymmenen päivän aikana, - eläimet on tarkoitettu lähetysjäsenvaltion sisäisiin siirtoihin ja ne ovat olleet lähetystilalla vähintään 20 päivän ajan ennen luvan antamista tai ne ovat olleet syntymästä saakka alkuperätilalla, jos eläimet ovat alle 20 päivän ikäisiä, eikä kyseiselle tilalle ole tuotu taudille alttiita eläinlajeja tuona aikana tai viimeisten kymmenen päivän aikana, kun on kyse sioista, - eläimet on tarkoitettu jäsenvaltion alueen sisäisiin siirtoihin, - eläimet on kuljetettu suoraan teurastamoon välitöntä teurastusta varten siten, että niitä ei ole kuljetettu hyväksytyn keräyskeskuksen kautta. 4) Sen estämättä, mitä neuvoston direktiivin 91/628/ETY 3 artiklan 1 kohdan aa alakohdan toisessa luetelmakohdassa säädetään, jäsenvaltioiden on varmistettava, että suu- ja sorkkataudille alttiita eläinlajeja ei kuljeteta neuvoston asetuksen (EY) N:o 1255/97 mukaisesti vahvistettujen ja hyväksyttyjen pysähdyspaikkojen kautta." 3) Numeroidaan 2 ja 3 artikla uudestaan. 2 artikla Tämä päätös on osoitettu kaikille jäsenvaltioille. Tehty Brysselissä 3 päivänä toukokuuta 2001. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL 121, 29.7.1964, s. 1977/64. (4) EYVL L 163, 4.7.2000, s. 35. (5) EYVL L 46, 19.2.1991, s. 19. (6) EYVL L 371, 31.12.1994, s. 14. (7) EYVL L 268, 14.9.1992, s. 54. (8) EYVL L 117, 24.5.1995, s. 23. (9) EYVL L 340, 11.12.1991, s. 17. (10) EYVL L 148, 30.6.1995, s. 52. (11) EYVL L 174, 2.7.1997, s. 1. (12) EYVL L 62, 2.3.2001, s. 22. (13) EYVL L 73, 15.3.2001, s. 38. (14) EYVL L 82, 22.3.2001, s. 29. (15) EYVL L 84, 23.3.2001, s. 62. (16) EYVL L 115, 25.4.2001, s. 12.